
	Označenie postupov

		*	Konzultácia
	***	Súhlas
	***I	Riadny legislatívny postup (prvé čítanie)
	***II	Riadny legislatívny postup (druhé čítanie)
	***III	Riadny legislatívny postup (tretie čítanie)

(Typ postupu závisí od právneho základu navrhnutého v návrhu aktu.)







	Pozmeňujúce návrhy k návrhu aktu

	Pozmeňujúce návrhy Európskeho parlamentu v dvoch stĺpcoch

Vypustenia sa označujú hrubou kurzívou v ľavom stĺpci. Nahradenia sa označujú hrubou kurzívou v oboch stĺpcoch. Nový text sa označuje hrubou kurzívou v pravom stĺpci.

Prvý a druhý riadok záhlavia každého pozmeňujúceho návrhu vymedzujú príslušnú časť v návrhu aktu predloženého na prerokovanie. Ak sa pozmeňujúci návrh týka platného aktu, ktorý sa má návrhom aktu zmeniť, záhlavie navyše obsahuje tretí riadok uvádzajúci platný akt a štvrtý riadok uvádzajúci príslušné ustanovenie tohto aktu.

Pozmeňujúce návrhy Európskeho parlamentu v podobe konsolidovaného textu

Nové časti textov sa označujú hrubou kurzívou. Vypustené časti textu sa označujú symbolom ▌ alebo sa prečiarkujú. V prípade nahradenia sa nový text vyznačí hrubou kurzívou a nahradený text sa vymaže alebo sa prečiarkne. 
Čisto technické zmeny, ktoré vykonávajú útvary s cieľom vypracovať konečný text, sa však nevyznačujú.

NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu smernice Európskeho parlamentu a Rady, ktorou sa menia smernice 2009/65/EÚ, 2013/36/EÚ a (EÚ) 2019/2034, pokiaľ ide o zaobchádzanie s rizikom koncentrácie voči centrálnym protistranám a s rizikom protistrany pri centrálne zúčtovávaných transakciách s derivátmi
(COM(2022)0698 – C9‑0411/2022 – 2022/0404(COD))
(Riadny legislatívny postup: prvé čítanie)
Európsky parlament,
–	so zreteľom na návrh Komisie pre Európsky parlament a Radu (COM(2022)0698),
–	so zreteľom na článok 294 ods. 2 a článok 53 ods. 1 Zmluvy o fungovaní Európskej únie, v súlade s ktorými Komisia predložila návrh Európskemu parlamentu (C9‑0411/2022),
–	so zreteľom na článok 294 ods. 3 Zmluvy o fungovaní Európskej únie,
–	so zreteľom na článok 59 rokovacieho poriadku,
–	so zreteľom na správu Výboru pre hospodárske a menové veci (A9‑0000/2023),
1.	prijíma nasledujúcu pozíciu v prvom čítaní;
2.	žiada Komisiu, aby mu vec znovu predložila, ak nahrádza, podstatne mení alebo má v úmysle podstatne zmeniť svoj návrh;
3.	poveruje svoju predsedníčku, aby postúpila túto pozíciu Rade, Komisii a národným parlamentom.

<RepeatBlock-Amend><Amend>Pozmeňujúci návrh		<NumAm>1</NumAm>
<DocAmend>Návrh smernice</DocAmend>
<Article>Odôvodnenie 2</Article>
	

	Text predložený Komisiou
	Pozmeňujúci návrh

	(2)	V snahe prispieť k cieľom únie kapitálových trhov sa v záujme efektívneho využívania centrálnych protistrán treba zaoberať určitými prekážkami brániacimi využívaniu centrálneho zúčtovania v smernici 2009/65/EÚ a poskytnúť objasnenia v smerniciach 2013/36/EÚ a (EÚ) 2019/2034. Nadmerná závislosť finančného systému Únie od systémovo dôležitých centrálnych protistrán z tretích krajín (centrálnych protistrán Tier 2) by mohla vyvolať obavy o finančnú stabilitu, ktoré treba primerane riešiť. V záujme zabezpečenia finančnej stability v Únii a primeraného zmiernenia potenciálnych rizík rozšírenia škodlivých vplyvov v celom finančnom systéme Únie by sa preto mali zaviesť vhodné opatrenia na podporu identifikácie, riadenia a monitorovania rizika koncentrácie vyplývajúceho z expozícií voči centrálnym protistranám. V tomto kontexte by sa smernice 2013/36/EÚ a (EÚ) 2019/2034 mali zmeniť s cieľom povzbudiť inštitúcie a investičné spoločnosti, aby prijali potrebné kroky na prispôsobenie svojho obchodného modelu tak, aby zabezpečili súlad s novými požiadavkami na zúčtovanie zavedenými revíziou nariadenia (EÚ) č. 648/2012, a aby celkovo zlepšili svoje postupy riadenia rizík, a to aj vzhľadom na povahu, rozsah a zložitosť svojich trhových činností. Hoci príslušné orgány už môžu ukladať dodatočné požiadavky na vlastné zdroje pri rizikách, ktoré nie sú kryté existujúcimi kapitálovými požiadavkami alebo nimi nie sú kryté dostatočne, mali by byť lepšie vybavené dodatočnými a podrobnejšími nástrojmi a právomocami v rámci piliera 2 na to, aby mohli prijímať vhodné a rozhodné opatrenia na základe záverov svojich posúdení v oblasti dohľadu.
	(2)	V snahe prispieť k cieľom únie kapitálových trhov sa v záujme efektívneho využívania centrálnych protistrán treba zaoberať určitými prekážkami brániacimi využívaniu centrálneho zúčtovania v smernici 2009/65/EÚ a poskytnúť objasnenia v smerniciach 2013/36/EÚ a (EÚ) 2019/2034. Nadmerná závislosť finančného systému Únie od systémovo dôležitých centrálnych protistrán z tretích krajín (centrálnych protistrán Tier 2) by mohla vyvolať obavy o finančnú stabilitu, ktoré treba primerane riešiť. V záujme zabezpečenia finančnej stability v Únii a primeraného zmiernenia potenciálnych rizík rozšírenia škodlivých vplyvov v celom finančnom systéme Únie by sa preto mali zaviesť vhodné opatrenia na podporu identifikácie, riadenia a monitorovania rizika koncentrácie vyplývajúceho z expozícií voči centrálnym protistranám. V tomto kontexte by sa smernice 2013/36/EÚ a (EÚ) 2019/2034 mali zmeniť s cieľom povzbudiť inštitúcie a investičné spoločnosti, aby prijali potrebné kroky na prispôsobenie svojho obchodného modelu tak, aby zabezpečili súlad s novými požiadavkami na zúčtovanie zavedenými revíziou nariadenia (EÚ) č. 648/2012, a aby celkovo zlepšili svoje postupy riadenia rizík, a to aj vzhľadom na povahu, rozsah a zložitosť svojich trhových činností. Smernice 2013/36/EÚ a (EÚ) 2019/2034 by sa tiež mali zmeniť s cieľom bližšie objasniť úlohu príslušných orgánov pri riešení akéhokoľvek nadmerného rizika koncentrácie, ktoré by mohlo vyplývať z expozícií úverových inštitúcií a investičných spoločností pod ich dohľadom voči centrálnym protistranám, najmä centrálnym protistranám z tretích krajín, ktoré majú podstatný systémový význam pre Úniu alebo jeden alebo viacero jej členských štátov a ktoré ponúkajú služby, ktoré európsky orgán dohľadu (Európsky orgán pre cenné papiere a trhy – ESMA) zriadený nariadením Európskeho parlamentu a Rady (EÚ) č. 1095/20101a označil za služby so značným systémovým významom. Okrem toho by príslušné orgány mali by byť lepšie vybavené dodatočnými a podrobnejšími nástrojmi a právomocami v rámci piliera 2 na to, aby mohli prijímať vhodné opatrenia na základe záverov svojich posúdení v oblasti dohľadu.

	
	_____________________

	
	1a Nariadenie Európskeho parlamentu a Rady (EÚ) č. 1095/2010 z 24. novembra 2010, ktorým sa zriaďuje Európsky orgán dohľadu (Európsky orgán pre cenné papiere a trhy) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/77/ES (Ú. v. EÚ L 331, 15.12.2010, s. 84).


Or. <Original>{EN}en</Original>
<TitreJust>Odôvodnenie</TitreJust>
Článok 104 smernice 2013/36/EÚ poskytuje príslušným orgánom súbor nástrojov dohľadu, ktorý sa neobmedzuje na ukladanie dodatočných kapitálových požiadaviek. Odkaz na nástroje a právomoci v rámci piliera 2 v tomto odôvodnení by mal ostať široký, keďže nie je vhodné stanoviť ex ante, ktoré z týchto nástrojov a právomocí by boli vhodné na riešenie nadmerného rizika koncentrácie v tejto súvislosti.
</Amend>
<Amend>Pozmeňujúci návrh		<NumAm>2</NumAm>
<DocAmend>Návrh smernice</DocAmend>
<Article>Odôvodnenie 2 a (nové)</Article>
	

	Text predložený Komisiou
	Pozmeňujúci návrh

	
	(2a)	Príslušné orgány by mali byť splnomocnené preskúmať plány, ktoré musia úverové inštitúcie a investičné spoločnosti; vypracovať, s prihliadnutím na metodiku pre kalibráciu požiadavky na aktívny účet. Aby mohli takéto plány náležite preskúmať, príslušné orgány by mali mať k dispozícii podrobnosti o úrovni zúčtovacích služieb, ktoré boli určené ako služby s podstatným systémovým významom a ktoré majú finančné a nefinančné protistrany, na ktoré sa vzťahuje zúčtovacia povinnosť stanovená podľa článku 7a ods. 5 nariadenia (EÚ) č. 648/2012, zachovať na aktívnych účtoch v centrálnych protistranách z Únie.


Or. <Original>{EN}en</Original>
<TitreJust>Odôvodnenie</TitreJust>
Použitie navrhovaného rámca piliera 2 je podmienené požiadavkou na aktívny účet. Na tomto základe môžu príslušné orgány vykonávať navrhované právomoci v oblasti dohľadu, pokiaľ ide o plány subjektov podliehajúcich dohľadu, len ak sa dosiahne plná transparentnosť v oblasti kalibrácie aktívneho účtu prostredníctvom uverejnenia a schválenia návrhu regulačných technických predpisov orgánu ESMA (podľa navrhovaného článku 7a ods. 5 nariadenia EMIR).
</Amend>
<Amend>Pozmeňujúci návrh		<NumAm>3</NumAm>
<DocAmend>Návrh smernice</DocAmend>
<Article>Článok 2 – odsek 1 – bod 3</Article>
<DocAmend2>Smernica 2013/36/EÚ</DocAmend2>
<Article2>Článok 81</Article2>
	

	Text predložený Komisiou
	Pozmeňujúci návrh

	Príslušné orgány posudzujú a monitorujú vývoj postupov inštitúcií týkajúcich sa riadenia ich rizika koncentrácie vyplývajúceho z expozícií voči centrálnym protistranám vrátane plánov vypracovaných v súlade s článkom 76 ods. 2 tejto smernice, ako aj pokrok dosiahnutý pri prispôsobovaní obchodných modelov inštitúcií príslušným cieľom politiky Únie, pričom zohľadňujú požiadavky stanovené v článku 7a nariadenia (EÚ) č. 648/2012.
	Príslušné orgány posudzujú a monitorujú vývoj postupov inštitúcií týkajúcich sa riadenia ich rizika koncentrácie vyplývajúceho z expozícií voči centrálnym protistranám vrátane plánov vypracovaných v súlade s článkom 76 ods. 2 tejto smernice, pričom zohľadňujú požiadavky stanovené v článku 7a a všetky relevantné informácie, ktoré poskytol spoločný monitorovací mechanizmus uvedený v článku 23c nariadenia (EÚ) č. 648/2012.


Or. <Original>{EN}en</Original>
<TitreJust>Odôvodnenie</TitreJust>
Keď sa zohľadnia výsledky monitorovania, ktoré poskytol spoločný monitorovací mechanizmus, zlepší sa tým posúdenie vykonané príslušnými orgánmi, pokiaľ ide o riziko koncentrácie, ktorému môžu inštitúcie podliehajúce ich dohľadu čeliť v prípade služieb podstatného systémového významu, ktoré poskytujú centrálne protistrany z tretej krajiny. Okrem toho, hoci posúdenie rizika koncentrácie, ktoré môže mať vplyv na bezpečnosť a spoľahlivosť inštitúcie, patrí do pôsobnosti príslušného orgánu, v prípade prispôsobenia obchodných plánov širším cieľom politiky Únie tak tomu nie je.
</Amend></RepeatBlock-Amend>

